Azízíja
<s>Azízíja (arapski: العزيزية / al-ʿAzīziyyah) je grad od 29,310 stanovnika na sjeverozapadu Libije u Okrugu Džafara u kom je administrativni centar.</s>

<s>Azízíja je vjerojatno najpoznatija po tom što je bila prijestolnica prve ali (kratkotrajne) arapske republike osnovane 19. novembra 1918. pod imenom Republika Tripolitanija.</s>

<s>Geografske karakteristike</s>

<s>Azízíja leži u unutrašnjosti udaljena 48 km jugozapadno od glavnog grada Tripolija , sa njim je danas povezana autoputom tako da je u neku ruku satelitsko naselje tog grada.</s><s>Aerodrom Tripoli leži svega tridesetak km sjeveroistočno pa je bliži Azízíji nego Tripoliju.</s>

<s>Historija</s>

<s>Jedinice Armije Kraljevine Italije zauzele su Aziziju 16. novembra 1912. ali su se zbog pobune i otpora stanovništva morale povući iz nje 15. jula 1915.</s><s>Zbog tog je upravo Azízíja odabrana od lokalnih pobunjenika da postane prijestolnica Tripolitanije.</s><s>Talijanska vojska ponovno je ušla u Aziziju tek 1919.</s><s>Taj kraj ostao je buntovan pa je vojska u aprilu i maju 1922. poduzela čitav niz kampanja da slomi pobunjenike.</s>

<s>Za talijanske kolonijalne uprave - Azízíja je 1929. imala tek nešto više od 200 stanovnika, među njima 30 talijanskih kolonista.</s><s>Talijani su svojski uprli da od tog polupustinjskog kraja naprave plodnu oazu, iskopali su čitav niz arteskih bunara i počeli navodnjavati velike vrtove.</s><s>Zbog zaštite od vrućeg saharskog ghiblija zasadili su barijere od grmolikog bilja, murvi i eukaliptusa.</s><s>Tako su uspjeli proizvesti poprilične količine povrća koje je na talijansko tržište stizalo u novembru i januaru, dva mjeseca prije prvih plodova sa Sicilije.</s><s>Po suhoj okolici zasadili su čitave šumarke maslina.</s>

<s>Današnja Azízíja je administrativno-trgovački centar svog okruga.</s>

<s>Izvori</s>

<s>Vanjske veze</s>

<s>Azizia</s>

<s>Gradovi u Libiji</s>

